Help!

Help! () — ინგლისური როკ-ჯგუფ The Beatles-ის მეხუთე სტუდიური ალბომი, რომელიც გამოვიდა ბრიტანეთში, 1965 წლის 6 აგვისტოს. იგი აგრეთვე არის ჯგუფის ფილმის „მიშველე!“ საუნდტრეკი. ჩაწერილი ჯორჯ მარტინის პროდიუსერობით, მისი ბრიტანული გამოცემა შეიცავს 14 სიმღერას. აქედან შვიდი (მათ შორის, სინგლები  "Help!" და "Ticket to Ride" სხვადასხვა ფორმით ფილმში მოხვდა, ისევე, როგორც გრამფირფიტის პირველ მხარეს. მეორე მხარეზე წარმოდგენილია შვიდი სიმღერა, მათ შორის - "Yesterday".

ამერიკული გამოცემა არის ფილმის უფრო ზუსტი საუნდტრეკი, ვინაიდან შვიდი სიმღერა, რომელიც ფილმში ჟღერს, ჩაწერილია სხვა, ინსტრუმენტულ მასალასთან ერთად, რომელიც ასევე შეტანილია ფილმში. ბრიტანული გამოცემის მეორე მხარეს წარმოდგენილი სიმღერებიდან ორი გამოვიდა ჯგუფის შემდეგი ალბომის Rubber Soul ამერიკულ ვერსიაში, ორი - შემდეგ აშშ სინგლზე და მოგვიანებით Yesterday and Today-ზე, ხოლო კიდევ სამი -  Beatles VI-ზე.

2012 წელს Help! იკავებდა 331-ე ადგილს Rolling Stone-ის "ყველა დროის 500 საუკეთესო ალბომის" სიაში. 2013 წელს BPI-მ მას პლატინის სტატუსი მიანიჭა.

მუსიკა

ალბომში შეტანილია პოლ მაკ-კარტნის "Yesterday", არანჟირებული გიტარისთვის და სიმებიანი ორკესტრისთვის, ჩაწერილი ჯგუფის სხვა წევრების გარეშე. ჯონ ლენონის "You've Got to Hide Your Love Away" ბობ დილანის გავლენით არის ჩაწერილი, ფლეიტების გამოყენებით. მიუხედავად იმისა, რომ 1964 წლის Beatles for Sale-ის რამდენიმე კომპოზიცია, ისევე, როგორც "I'll Cry Instead" (ალბომიდან A Hard Day's Night) უკვე იყენებდა ქანთრის ელემენტებს, მაკ-კარტნის "I've Just Seen a Face" მთლიანად ქანთრის ჟანრის არის, ისეთი ტემპით, რომ შეიძლება ეწოდოს ბლუგრასის ჟანრის მუსიკაც - რომ არა ბანჯო და ვიოლინო.

"Ticket to Ride", რომელიც აგრეთვე გამოიცა სინგლზე, ლენონის აზრით, ძალიან "მძიმე" იყო. მაკ-კარტნის აზრით, არანჟირება მეტად რადიკალური გამოვიდა.

ჯორჯ ჰარისონის საავტორო სიმღერებია "I Need You" და "You Like Me Too Much" (With the Beatles-ის შემდეგ წინა ალბომებზე მისი კომპოზიციები არ ყოფილა.

ალბომში შეტანილია ორი ქავერ-ვერსია და რამდენიმე სიმღერა, რომელიც უფრო უკავშირდება ჯგუფის წინა ჩანაწერს, თუმცა წინ გადადგმული ნაბიჯიც არის. გრამფირფიტის ანოტაციების თანახმად ლენონი და მაკ-კარტნი კლავიშებიანებს უფრო აქტიურად იყენებდნენ, თუმცა მანამდე ასეთ ინსტრუმენტზე ჯორჯ მარტინი უკრავდა. ოთხტრეკიანი ჩამწერის ტექნოლოგიის მეშვეობით ეს ხელმისაწვდომი იყო. ლენონი, თავის მხრივ, აკუსტიკურ გიტარას უფრო ხშირად იყენებდა, Rickenbacker-ის მაგივრად.

გრამფირფიტის პირველ მხარეს საუნდტრეკის ორიგინალური სიმღერების შეტანა და მეორეზე - დამატებითი ჩანაწერების, მომდინარეობს ალბომის  A Hard Day's Night ტრადიციებიდან.

წლების შემდეგ ლენონი ამბობდა, რომ სასათაურო სიმღერა იყო დახმარების ღია თხოვნა, იგი განიცდიდა, რომ სიმღერის მშვიდი, ფორტეპიანოს თანხლებით შექმნილი ბალადა უფრო სწრაფით ჩაანაცვლა, რაც მხოლოდ კომერციული ზეწოლის შედეგად მოხდა.

Help! იყო ჯგუფის უკანასკნელი ბრიტანული ალბომი (გარდა 1966 წლის კომპილაციის A Collection of Beatles Oldies), რომელშიც ქავერ-სიმღერები შეიტანეს (1970 წლის Let It Be-მდე, რომელშიც შეიტანეს ხალხური სიმღერის "Maggie Mae" ვერსია). 1966 წელს Capitol-მა "Act Naturally", რომელიც ბრიტანულ Help!-ზე უკვე წარმოდგენილი იყო, გამოსცა Yesterday and Today-ზე.  "Bad Boy" და "Dizzy Miss Lizzy" (ავტორი ლარი უილიამსი, ორივე ჩაიწერა 1965 წლის 10 მაისს) დაგეგმილი იყო ამერიკულ ბაზარზე გამოსაცემად, თუმცა ბრიტანულ ალბომში "Dizzy Miss Lizzy" მოხვდა.Keith Badman and Barry Miles, The Beatles Diary: The Beatles Years (Omnibus Press, 2001), 248. ორივე სიმღერა შეიტანეს 1965 წლის ივნისში აშშ-ში გამოცემულ Beatles VI-ში. "Bad Boy" ბრიტანეთში პირველად მხოლოდ A Collection of Beatles Oldies-ზე გამოვიდა და ამ ალბომში შეტანილი ერთადერთი ქავერ-სიმღერა იყო.Liner notes, Past Masters vol.1

გამოუყენებელი სიმღერები

ფილმისთვის იწერებოდა რამდენიმე სიმღერა, მაგრამ ისინი თავად ჯგუფის ინიციატივით არ გამოიყენეს. ლენონის და მაკ-კარტნის მიერ დაიწერა "If You've Got Trouble", რომელსაც ასრულებს რინგო სტარი, მაგრამ საბოლოოდ იგი ალბომში "Act Naturally"-მ ჩაანაცვლა (იგი ფილმში არ არის, მაგრამ მისი თემა ფილმში მონაწილეობაა). "That Means a Lot" აგრეთვე დაიწერა ფილმისთვის, მაგრამ ჯგუფს არ მოსწონდა სიმღერის შესრულება და იგი პი ჯეი პრობიმ ჩაწერა, საკუთარი სინგლისთვის. ლენონი ამბობდა, რომ "Yes It Is" წარმოადგენდა "This Boy"-ს ხელმეორედ დაწერის მცდელობას, მაგრამ ეს არ გამოუვიდა. იგი მოგვიანებით გამოვიდა "Ticket to Ride"-ის b-მხარეზე და აგრეთვე შევიდა ამერიკულ Beatles VI-ში. "You Like Me Too Much" და "Tell Me What You See" ფილმის რეჟისორმა რიჩარდ ლესტერმა ამოიღო, თუმცა ისინი შეტანილია ალბომის ბრიტანულ გამოცემაში და Beatles VI-ში.

მოგვიანებით, 1965 წლის ივნისში, სიმღერა "Wait" ალბომისთვის ჩაიწერა (ახალი დუბლების დამატების შემდეგ), მაგრამ  Rubber Soul-ში შეიტანეს, როდესაც უკანასკნელს მასალა აკლდა.

ალბომის გარეკანი
 50pxH 50pxE 50pxL 50pxP 50pxN 50pxU 50pxJ 50pxV 50pxN 50pxV 50pxU 50pxJ

ალბომის გარეკანზე ჯგუფის წევრები გამოსახულები არიან ხელების სხვადასხვა პოზებით, რაც სემაფორული ანბანით ასახავს სიტყვას. ფოტოგრაფი რობერტ ფრიმენი: "აზრად მქონდა სიტყვის HELP სემაფორულად ასახვა. მაგრამ როდესაც გადასაღებად მივედით, ხელებით სიტყვების გამოსახვა კარგად არ ჩანდა. ამიტომ, იმპროვიზირება გადავწყვიტეთ და მივიღეთ გრაფიკულად ხელების საუკეთესო განლაგება."

ბრიტანულ გამოცემაზე ჯგუფი ხელებით გამოსახავს NUJV-ს, ხოლო აშშ გამოცემაზე-  NVUJ-ს (მაკ-კარტნის მარცხენა ხელი Capitol-ის ლოგოზე უთითებს). Capitol-ის გრამფირფიტა გამოვიდა დელუქს-გასაშლელ კონვერტში, ფილმის კადრებით. იგი ლეიბლის მიერ იმ პერიოდში გამოცემულ სხვა ფირფიტებზე ერთი აშშ დოლარით უფრო ძვირი იყო.

CD გამოცემები

ალბომი CD-ზე სულ ოთჯერ გამოიცა. პირველად გამოვიდა 1987 წლის 30 აპრილს, ბრიტანული ვერსიის 14 სიმღერიანი სიით. მანამდე იგი აშშ-ში მხოლოდ იმპორტირებული დისკის სახით იყო ხელმისაწვდომი, ამიტომ გრამფირფიტებმა და აუდიოკასეტებმა 1987 წლის 21 ივლისს ჩაანაცვლე ორიგინალური აშშ ვერსია.

ისევე, როგორც Rubber Soul-ის CD გამოცემის შემთხვევაში, Help!-ზეც მარტინის მიერ 1986 წელს შედგენილი თანამედროვე სტერეო მიქსი წარმოადგინეს. მარტინი EMI-სთან საუბრისას გამოხატავდა ამ ვერსიის გამოცემით დაინტერესებას, ამბობდა რა, რომ იგი იყო "მეტად ბუნდოვანი და კარგი გამოცემა არ იქნებოდა". ამიტომ იგი დაუბრუნდა ორიგინალურ ოთხტრეკიან ფირებს და ისინი სტერეოში გადაიყვანა. ერთ-ერთი აღსანიშნავი ცვლილება იყო "Dizzy Miss Lizzy"-ში ექოს ეფექტის დამატება, რაც გრამფირფიტის ორიგინალურ მიქსში არ ყოფილა.

როდესაც ალბომი კანადაში პირველად გამოვიდა CD-ზე, იგი წარმოდგენილი იყო სხვა ქვეყნებიდან იმპორტირებული ვერსიების სახით. ეს იყო 1987 წლის ახალი მიქსი. თუმცა, როდესაც კანადაში  Disque Améric-მა და Cinram-მა დაიწყეს ალბომის ბეჭდვა, შეცდომით გამოიყენეს 1965 წლის სტერეო მიქსი. ეს იყო 1965 წლის ერთადერთი სრული სტერეო მიქსი, 2009 წელს ჯგუფის მონო-კოლექციის გამოცემამდე.

2009 წლის 9 სექტემბერს გამოვიდა  ჯგუფის სტერეო-რემასტერების ყუთი. იგი მომზადდა ორიგინალური სტერეო ჩანაწერის 1986 წლის მასტერ-ფირების ციფრული რემასტერებიდან. 1965 წლის სტერეო მიქსი აგრეთვე შეტანილია მონო-კოლექციის დამატებით მასალებში.

1965 წლის სტერეო მიქსი აგრეთვე გამოვიდა 2014 წელს, The Japan Box-ზე.

 სიმღერების სია 

 ჩრდილოეთ ამერიკული გამოცემა 

ჩრდილოეთ ამერიკული გამოცემა, ჯგუფის მერვე ალბომი Capitol Records-ში, შეიცავს ფილმში შეტანილ სიმღერებს და კენ თორნის მიერ შექმნილი ორკესტრული საუნდტრეკის ნაწილს, რომელშიც გამოყენებულია სიტარი - პირველად პოპ/როკ-ალბომები ისტორიაში.  "Ticket to Ride" არის ამერიკული გამოცემის ერთადერთი სიმღერა, რომელიც იმიტირებული, "დუოფონური" სტერეოს სახით არის წარმოდგენილი (ორიგინალური მონო-მიქსის გამოყენებით). Help! აგრეთვე შეტანილია The Capitol Albums, Volume 2-ში. ამ CD-ზე წარმოდგენილია ამერიკული გამოცემის სტერეო და მონო ვერსიები. ალბომის მეორე CD გამოცემა მხოლოდ 2014 წელს გამოჩნდა, The U.S. Albums-ის შემადგენლობაში.

ბრიტანული ალბომის მეორე მხარის სიმღერები, რომლებიც არ მოხვდა ფილმში, შეიტანეს სამ ამერიკულ ალბომში. სამი უკვე გამოსული იყო Beatles VI-ში: "You Like Me Too Much", "Tell Me What You See" და "Dizzy Miss Lizzy".  "I've Just Seen A Face" და "It's Only Love" შეიტანეს ამერიკულ Rubber Soul-ში, ხოლო შემდგომში, Yesterday and Today მოხვდა "Yesterday" და "Act Naturally".

ამერიკული გამოცემა მოხვდა ბილბორდის ალბომების ჩარტის #1 პოზიციაზე, სადაც ცხრა კვირის განმავლობაში დარჩა.

 სიმღერების სია 

 ჩარტები და სერტიფიცირებები 

ჩარტები
ჩარტი (1965)უმაღლესი პოზიციაავსტრალია - (Kent Music Report)1ჩარტი (1987)უმაღლესი პოზიციაჩარტი (2009)უმაღლესი პოზიცია

სერტიფიცირებები

აშშ-ში ალბომი 1965 წლის 31 დეკემბრისთვის გაიყიდა 1 594 032 ასლი, ხოლო ათწლეულის ბოლოსთვის - 1 594 032.

ორიგინალური გამოცემა

ჩრდილოეთ ამერიკული გამოცემა

პერსონალი
მარკ ლუისონის თანახმად and Alan W. Pollack.

The Beatles
 ჯონ ლენონი – წამყვანი ვოკალი, ბეკ-ვოკალი, რიტმული გიტარა, ელექტრონული ფორტეპიანო, დაირა სიმღერაში "Tell Me What You See"
 პოლ მაკ-კარტნი – ვოკალი, ვოკალური ჰარმონიები, ბეკ-ვოკალი, წამყვანი და ბას-გიტარები, ელექტრონული და აკუსტიკური ფორტეპიანოები
 ჯორჯ ჰარისონი – წამყვანი ვოკალი, ბეკ-ვოკალი, წამყვანი და რიტმული გიტარები, წამყვანი ვოკალები სიმღერებში "I Need You" და "You Like Me Too Much", გირო სიმღერაში "Tell Me What You See"
 რინგო სტარი – დასარტყმელი საკრავები, სხვადასხვა პერკუსია; კლავი სიმღერაში "Tell Me What You See", წამყვანი ვოკალი სიმღერაში "Act Naturally"

დამატებითი პერსონალი
 ჯორჯ მარტინი – პროდიუსერი, ფორტეპიანო სიმღერაში "You Like Me Too Much"
ჯონ სკოტი – ტენორული და ალტო ფლეიტები სიმღერებში "You've Got to Hide Your Love Away"
სიმებიანი კვარტეტი სიმღერაში "Yesterday", არანჟირებულია მარტინის და მაკ-კარტნის მიერ

მოცულობითი ჟღერადობის ვერსიები

ფილმის „მიშველე!“ 2007 წლის DVD გამოცემაში შესატანად ორიგინალური ალბომის სიმღერები (1-7) გადაიტანეს 5.1 ჟღერადობაში.

გამოცემების ისტორია
 ქვეყანა თარიღი ლეიბლი ფორმატი კატალოგიგაერთიანებული სამეფო6 აგვისტო 1965Parlophoneმონო გრამფირფიტაPMC 1255სტერეო გრამფირფიტაPCS 3071United States13 August 1965Capitolმონო გრამფირფიტაMAS 2386სტერეო გრამფირფიტაSMAS 2386გამოიცა მსოფლიოს მასშტაბით15 აპრილი 1987Apple, Parlophone, EMICDCDP 7 46439 2აშშ21 ივლისი 1987Capitolსტერეო გრამფირფიტაCLJ 46439იაპონია11 მარტი 1998Toshiba-EMICDTOCP 51115იაპონია21 იანვარი 2004Toshiba-EMIგრამფირფიტა, რემასტერიTOJP 60135გამოიცა მსოფლიოს მასშტაბით11 აპრილი 2006Apple/Capitol/EMIაშშ გრამფირფიტის CD გამოცემაCDP 0946 3 57500 2 7გამოიცა მსოფლიოს მასშტაბით9 სექტემბერი 2009Apple/Capitol/EMIსტერეო CD, რემასტერიCDP 0946 3 82415 2 2

 რესურსები ინტერნეტში 
The Beatles-ის კომენტარები სიმღერების შესახებ
მონაცემები ჩანაწერებსა და რემიქსებზე, აგრეთვე განსხვავებაზე მონო/სტერეო ვერსიებს შორის 
ალბომების Help! და Rubber Soul კანადური გამოცემების განხილვა 

 სქოლიო 
წყაროები

ლიტერატურა














კატეგორია:1965 წლის საუნდტრეკები
კატეგორია:1965 წლის ალბომები
კატეგორია:Capitol Records-ის ალბომები
კატეგორია:Capitol Records-ის საუნდტრეკები
კატეგორია:Parlophone-ის საუნდტრეკები
კატეგორია:Parlophone-ის ალბომები
კატეგორია:The Beatles-ის ალბომები
კატეგორია:The Beatles-ის საუნდტრეკები
კატეგორია:ალბომები ჯორჯ მარტინის პროდიუსერობით
კატეგორია:ები-როუდის სტუდიებში ჩაწერილი ალბომები